ՀՀ պաշտպանության նախարարի տեղակալ Գաբրիել Բալայանը երկրորդ ընթերցման է ներկայացրել «Դատական ակտերի հարկադիր կատարման մասին» ՀՀ օրենքում լրացումներ կատարելու մասին» օրենքի նախագիծը, որի ընդունումը պայմանավորված է պարտադիր զինվորական ծառայություն անցնող շարքային, կրտսեր ենթասպայական կազմերի զինծառայողների, ռազմաուսումնական, ոստիկանական ուսումնական հաստատություններում սովորող կուրսանտների եւ սովորողների սոցիալական երաշխիքների ապահովման անհրաժեշտությամբ: Օրենսդրական նախաձեռնությամբ առաջրկվում է վերոնշյալ անձանց վճարվող դրամական ապահովության գումարների վրա բռնագանձումներ չկիրառել: